Pirkimo sąlygų  1 priedas

BIURO KĖDŽIŲ TECHNINĖ SPECIFIKACIJA

1. Bendrieji reikalavimai:
1.1. visos pateikiamos prekės privalo būti naujos (negali būti atnaujintos, negali būti restauruotos (angl. refurbished)), turi būti nenaudotos, turi būti pateiktos gamyklinėje pakuotėje);
1.2. tiekėjas turi pateikti informaciją (dokumentų kopijas, nuorodas į gamintojo viešai skelbiamą informaciją ar lygiaverčius įrodymus) patvirtinančius atitikimą šios techninės specifikacijos reikalavimams;
1.3. aplinkos apsaugos kriterijai:
1.3.1. [bookmark: _Hlk221691791]aplinkos apsaugos kriterijai prekėms nustatomi vadovaujantis Aplinkos apsaugos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (toliau – Tvarkos aprašas) 4.4.4.1 papunkčiu: prekei tiekti sunaudojama mažiau gamtos išteklių;
1.3.2. turi būti mažinamas popieriaus sunaudojimas, atsisakoma nebūtino dokumentų kopijavimo ir spausdinimo. Dokumentacija Pirkėjui turi būti pateikta tik elektroniniu formatu, o Sutartis turi būti pasirašoma elektroniniu parašu, tokiu būdu paslaugai teikti bus sunaudojama mažiau gamtos išteklių. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Tvarkos apraše;
1.3.3. tiekėjas gali pateikti kitus lygiaverčius įrodymus, kuriais patvirtinama siūlomų prekių atitiktis kitiems žaliojo pirkimo reikalavimams.
2. Techniniai reikalavimai:
2.1. Atrama galvai: turi būti reguliuojamo aukščio ir kampo;
2.2. Porankiai: turi būti paminkštinti, reguliuojamo aukščio ir gylio;
2.3. Atlošas: turi būti tinklinis gobelenas, laidus orui. Atlošo aukštis turi būti reguliuojamas, turi turėti „anti-shock“ funkciją ir sinchroninį mechanizmą. Atlošas turi būti su reguliuojama juosmens atrama;
2.4. Ratukai: universalūs paminkštinti guminiai ratukai skirti kietai ir minkštai dangai. Turi būti nebraižantys laminato, parketo ar kitos grindų dangos;
2.5. Sėdynė: turi būti iš deformacijai atsparaus poliuretano, apmušta tvirtu ilgaamžiu audiniu. Sėdynė turi tūrėti aukščio ir gylio reguliavimo funkciją.
2.6. Kėdės mechanizmas: turi būti galimybė fiksuoti sėdynę ir atlošą skirtingose padėtyse;
2.7. Atlaikomas svoris: turi būti ne mažiau kaip iki 120 kg;
2.8. Spalva: juoda;
2.9. Garantija: ne mažiau kaip 36 mėn.

